open-index/open-wikipedia-markdown huggingface dataset:
Μαρία Άννα Βιλελμίνη του Μπάντεν-Μπάντεν

Η **Μαρία Άννα Βιλελμίνη**, γερμ.: *Maria Anne Wilhelmina von Baden-Baden* (8 Σεπτεμβρίου 1655 - 22 Aυγούστου 1701) από τον Οίκο του Τσέρινγκεν ήταν Γερμανίδα πριγκίπισσα, που γεννήθηκε στο Μπάντεν-Μπάντεν της Γερμανίας και απεβίωσε στο Έγκερ της Ουγγαρίας.Ήταν κόρη του κόμη του Μπάντεν-Μπάντεν.

## Βιογραφία
Ήταν κόρη του Γουλιέλμου κόμη του Μπάντεν-Μπάντεν και της Mαρίας Μαγδαληνής του Έτινγκεν-Μπάλντερν.

## Βιογραφία
Παντρεύτηκε τον Φερδινάνδο Αύγουστο Λεοπόλδο πρίγκιπα του Λόμπκοβιτς (7 Σεπ. 1655 - 3 Οκτ. 1715) στις 17 Ιουλίου 1660, με τον οποίο απέκτησε τα εξής τέκνα: 
* Ελεονώρα Αμαλία (1682 - 1741), παντρεύτηκε το 1701 τον Aδάμ Φραγκίσκο πρίγκιπα του Σβάρτσενμπεργκ (1680 - 1732).
** Ιωσήφ πρίγκιπας του Σβάρτσενμπεργκ. Νυμφεύτηκε τη Μαρία Τερέζα του Λήχτενσταϊν, κόρη του Ιωσήφ Ιωάννη Αδάμ πρίγκιπα του Λήχτενσταϊν.
*** Ιωάννης πρίγκιπας του Σβέρτσενμπεργκ. Νυμφεύτηκε τη Μαρία Ελεονώρα του Έτινγκεν-Βάλερσταϊν.
**** Κάρολος Φίλιππος, υπουργός τού κράτους και της Ομοσπονδίας, Αυστριακός στρατάρχης και πρόεδρος του ανώτατου πολέμου. Νυμφεύτηκε τη Μαρία Άννα του Χόενφελντ.
* Λουδοβίκα Άννα Φραγκίσκη (1683 - 1750), παντρεύτηκε τον Ανσέλμ Φρανσουά πρίγκιπα του Τουρν & Τάξις (1681-1739).
* Γεώργιος Χριστιανός (10 Αυγούστου 1686 - 4 Οκτωβρίου 1753), πρίγκιπας του Λόμπκοβιτς. Νυμφεύτηκε στις 11 Νοεμβρίου 1718 την πολύ νεαρή κόμισσα Καρολίνα του Βάλντσταϊν (24 Ιανουαρίου 1702 - 11 Μαρτίου 1780).

Κατηγορία:Οίκος του Τσέρινγκεν
Τωβίας Ιεροσολύμων

Ο **Τωβίας** ήταν επίσκοπος Ιεροσολύμων. Η διάρκεια του επισκοπικού αξιώματός του ήταν βραχύβια είτε για λόγους διωγμών είτε για άλλους λόγους. Εσφαλμένως η νεώτερη έρευνα τον έχει εκλάβει ως Πρεσβύτερο ή Επίσκοπο άλλης πόλεως, διαφορετικής των Ιεροσολύμων.

## Παραπομπές


## Πηγές
Χρυσόστομος Παπαδόπουλος, Ιστορία της Εκκλησίας των Ιεροσολύμων, εν Αθήναις, 1970

Κατηγορία:Πατριάρχες Ιεροσολύμων
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 2ου αιώνα
Κατηγορία:Επίσκοποι του 3ου αιώνα
Σιδηροδρομικός σταθμός Λακκιάς

Ο **Σιδηροδρομικός Σταθμός Λακκιάς** αποτελούσε μια σιδηροδρομική υποδομή μεικτής χρήσης, η οποία βρισκόταν επί της Σιδηροδρομικής Γραμμής Αμυνταίου - Κοζάνης. Ο σταθμός κατασκευάστηκε το 1951 και τέθηκε σε λειτουργία το 1955 με σκοπό να εξυπηρετεί την επιβατική χρήση πλησίον του οικισμού της Λεβαίας αλλά και την τροφοδοσία του τέως ΑΗΣ Αμυνταίου.

Ο σταθμός παραμένει ανενεργός από το 2010 ως επακόλουθο της αναστολής επιβατικών δρομολογίων επί της γραμμής το 2010 και της διακοπής εμπορικών δρομολογίων λίγα χρόνια αργότερα στα πλαίσια περικοπής των δαπανών συντήρησης και λειτουργίας του ΟΣΕ.

## Ιστορικό

### 20ος Αιώνας
Στα πλαίσια της σιδηροδρομικής σύνδεσης της πόλης της Κοζάνης μετά την συνεχιζόμενη αποτυχία ολοκλήρωσης της Σιδηροδρομικής Γραμμής Καλαμπάκας - Κοζάνης - Βέροιας, το 1951 ξεκίνησαν οι εργασίες κατασκευής σιδηροδρομικού άξονα με αφετηρία το Αμύνταιο και τερματικό την Κοζάνη. Ο άξονας αυτός αποτελούσε διακλάδωση της Σιδηροδρομικής Γραμμής Θεσσαλονίκης - Φλώρινας η οποία κατασκευάστηκε το 1894 και θα εξυπηρετούταν τόσο από επιβατικά δρομολόγια όσο και από εμπορικά, ειδικά την περίοδο της άνθισης της βιομηχανίας λιγνίτη στην ευρύτερη περιοχή. Στο πλαίσιο αυτό, κατασκευάστηκε ο σταθμός της Λακκιάς υποστηριζόμενος από αρκετά βοηθητικά κτήρια με σκοπό την εξυπηρέτηση των επιβατών αλλά και των πρώτων υλών που κατευθύνονταν στον ΑΗΣ Αμυνταίου.

Ο σταθμός εγκαινιάστηκε μαζί με την γραμμή το 1955 και έκτοτε εξυπηρετούσε την σιδηροδρομική σύνδεση της Λακκιάς με απευθείας συνδέσεις προς Κοζάνη,Έδεσσα, Φλώρινα, Θεσσαλονίκη, Αθήνα και Αλεξανδρούπολη αλλά και με άλλα τοπικά δρομολογία.

### 21ος Αιώνας
Στο πλαίσιο αναβάθμισης του δικτύου της Δυτικής Μακεδονίας, η Σιδηροδρομική Γραμμή Αμυνταίου - Κοζάνης και ο σταθμός της Λακκιάς, αναβαθμίστηκε την περίοδο 2003-2007 σε ό,τι αφορά την επιδομή και τις εγκαταστάσεις του με σκοπό την αύξηση της ταχύτητας των δρομολογίων αλλά και της χωρητικότητας συρμών στο δίκτυο.

#### Αναστολή λειτουργίας γραμμής (2010)
Μόλις λίγα χρόνια από την αναβάθμιση της γραμμής, το 2010 ο ΟΣΕ αποφάσισε την αναστολή λειτουργίας της γραμμής και των συμπληρωματικών της υποδομών (μεταξύ των οποίων και της Λακκιάς) με σκοπό την περικοπή των δαπανών ως απόρροια της χαμηλής επιβατικής κίνησης και της μικρής χρονικής ανταγωνιστικότητας με άλλα μέσα μεταφορών. Ταυτόχρονα, το 2014 η γραμμή ανέστειλε και την εμπορική της λειτουργία ως απόρροια της σιδηροδρομικής αποκοπής στο τμήμα ΑΕΒΑΛ - Ποντοκώμη λόγω επέκτασης των λιγνιτορυχείων της ΔΕΗ. Έως σήμερα, ο σταθμός και η γραμμή παραμένουν ανενεργές υποδομές χωρίς κάποιο σαφές χρονοδιάγραμμα επαναλειτουργίας και αποκατάστασης.

## Δομή Σταθμού
Στον παρακάτω πίνακα απεικονίζεται διαγραμματικά η οργάνωση του χώρου έμπροσθεν του κεντρικού κτηρίου του σταθμού και των αντίστοιχων σιδηροδρομικών ανταποκρίσεων.

## Υπηρεσίες
Ο Σιδηροδρομικός Σταθμός της Λακκιάς δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές


Λακκιά
Κατηγορία:Σιδηροδρομικοί σταθμοί στη Φλώρινα
Κατηγορία:Σιδηροδρομικοί σταθμοί που εγκαινιάστηκαν το 1955
Χριστίνα Φρειδερίκη της Βυρτεμβέργης

Η **Χριστίνα Φρειδερίκη**, γερμ.: *Christine Friederike von Württemberg* (Στουτγάρδη της Γερμανίας, 28 Φεβρουαρίου 1644 - στην ίδια πόλη, 30 Οκτωβρίου 1674) από τον Οίκο της Βυρτεμβέργης, ήταν Γερμανίδα ευγενής, κόρη του δούκα της Βυρτεμβέργης.

## Βιογραφία
Ήταν κόρη του Έμπερχαρντ Γ΄ δούκα της Βυρτεμβέργης (1614-1674) και της Άννας-Αικατερίνης του Ζαλμ-Κύρμπουργκ (1614-1655).

## Οικογένεια
Στις 7 Ιουνίου 1665 παντρεύτηκε στη Στουτγάρδη με τον Aλβέρτο Ερνέστο Α΄ πρίγκιπα του Έττινγκεν-Έτινγκεν (1642-1683), γιο του Ιωακείμ Ερνέστου κόμη του Έτινγκεν-Έτινγκεν (1612-1658) και της Άννας Δωροθέας του Χοενλόε-Νόιενσταϊν (1621-1643). Από αυτόν τον γάμο γεννήθηκαν τα εξής παιδιά:
* Eμπερχαρτίνη Σοφία (1666-1700).
* Aλμπερτίνα Καρλόττα (1668-1669), απεβ. 1 έτους.
* Aλβέρτος Ερνέστο Β΄ (1669-1731), κόμης του Έτινγκεν-Έτινγκεν.
* Χριστίνα Λουίζα (1671-1747), παντρεύτηκε τον Λουδοβίκο Ροδόλφο δούκα του Μπράουνσβαϊγκ-Βόλφενμπουτελ (1671-1735).
* Ερριέττα Δωροθέα (1672-1728), παντρεύτηκε τον Γεώργιο Αύγουστο κόμη του Νάσσαου-Ίντσταϊν (1665-1721).
* Έμπερχαρντ Φρειδερίκος (1673-1674), απεβ. 11 ετών.
* Εμμανουήλ (1674), απεβ. νήπιο.

Η Χριστίνα Φρειδερίκη απεβίωσε μετά τη γέννηση του τελευταίου της παιδιού Εμμανουήλ. Ο Aλβέρτος Ερνέστος νυμφεύτηκε ξανά το 1682 με την αδελφή της, Eμπερχαρντίνα Αικατερίνη της Βυρτεμβέργης.

## Πρόγονοι

## Παραπομπές


Κατηγορία:Δούκισσες της Βυρτεμβέργης
Κατηγορία:Οίκος της Βυρτεμβέργης
She Past Away

Οι **She Past Away** είναι ένα τουρκικό post-punk συγκρότημα, που δημιουργήθηκε το 2006. Το συγκρότημα δημιουργήθηκε στην Προύσα από τον Volkan Caner (τραγουδιστής και κιθαρίστας) και τον İdris Akbulut (Μπάσο).  Το συγκρότημα είναι γνωστό για την dark wave μουσική με τις post-punk ρίζες και τη γκοθ εικόνα των μελών του συγκροτήματος. 

## Σχηματισμός
Οι She Past Away σχηματίστηκαν στην Προύσα της Τουρκίας το 2006. Κυκλοφόρησαν το πρώτο τους EP *Kasvetli Kutlama* το 2010 με τη συνεργασία του Doruk "Süpermatik" Öztürkcan.  Κυκλοφόρησαν το πρώτο τους άλμπουμ *Belirdi Gece* το 2012 από τη δισκογραφική εταιρεία που εδρεύει στην Αθήνα, Fabrika Records, η οποία είχε συνεργαστεί και με άλλα νέα σχήματα της dark wave, όπως οι Lebanon Hanover.

Το 2015, ο κιθαρίστας İdris Akbulut αποχώρησε από το συγκρότημα και ο Doruk Öztürkcan, ο παραγωγός του συγκροτήματος, εντάχθηκε ως μπασίστας. 

## Μουσικό στυλ
Το συγκρότημα έχει post-punk, new wave και gothic rock ήχο, εμπνευσμένο από μουσικά σχήματα  όπως οι The Sisters of Mercy, Asylum Party, Death in June, Clan of Xymox,  Siouxsie and the Banshees της δεκαετίας του 1980. Ο πρώτος δίσκος του She Past Away είχε ένα στυλ πιο επικεντρωμένο στην κιθάρα και το μπάσο, αργότερα άλλαξε σε έναν πιο ηλεκτρονικό ήχο. Το στυλ τους συγκρίθηκε επίσης με άλλα παλιά συγκροτήματα όπως οι Joy Division, Depeche Mode, Bauhaus και Suicide.

## Μέλη μπάντας

### Τρέχοντα μέλη

* Volkan Caner – κιθάρες, φωνητικά (2006–σήμερα)
* Doruk Öztürkcan – πλήκτρα, drum machine (2015–σήμερα)

### Πρώην μέλη

* İdris Akbulut – μπάσο (2006–2015)

## Παραπομπές


Κατηγορία:Τούρκικα μουσικά συγκροτήματα
Emilia Pérez

Η ***Emilia Pérez*** είναι ισπανόφωνη γαλλική δραματική μουσική ταινία του 2024 σε σκηνοθεσία και σενάριο από τον Ζακ Οντιάρ. Η γαλλική παραγωγή βασίζεται στο ομώνυμο λιμπρέτο Οντιάρ, το οποίο προσάρμοσε ελάχιστα το μυθιστόρημα του Μπορίς Ραζόν *Écoute* (2018). Η ταινία ακολουθεί την αρχηγό ενός Μεξικάνικου καρτέλ (Κάρλα Σοφία Γκασκόν) η οποία ζητάει από μια δικηγόρο (Ζόε Σαλντάνα) να τη βοηθήσει να εξαφανιστεί αλλάζοντας το φύλο της σε γυναίκα. Το καστ επίσης περιλαμβάνει τους Σελίνα Γκόμεζ, Αδριάνα Παζ, Μαρκ Ιβανίρ και Έδγαρ Ραμίρες.

Τα γυρίσματα πραγματοποιήθηκαν από τον Μάιο μέχρι τον Ιούλιο του 2023 στην Ιλ-ντε-Φρανς. Η *Emilia Pérez* έκανε πρεμιέρα στις 18 Μαΐου 2024 στο Φεστιβάλ Κινηματογράφου Καννών 2024, όπου κέρδισε το Βραβείο Κριτικής Επιτροπής και το Βραβείο Γυναικείου Ρόλου για το γυναικείο της καστ. Κυκλοφόρησε στη Γαλλία στις 21 Αυγούστου 2024 από τη Pathé. Η ταινία δίχασε τους κριτικούς παγκοσμίως. Στην Ευρώπη, έλαβε επαίνους για τις ερμηνείες, τα θέματα, τη φιλοδοξία, τη σκηνοθεσία και τη μουσική, ενώ στο Μεξικό (όπου διαδραματίζεται η ταινία), έλαβε αρνητικά σχόλια για την απεικόνιση της κουλτούρας, τα στερεότυπα, τον Ισπανικό διάλογο και τους στίχους.

Στα Βραβεία Αμερικανικής Ακαδημίας Κινηματογράφου 2024, η *Emilia Pérez* έλαβε 13 υποψηφιότητες (περιλαμβάνοντας το Όσκαρ Καλύτερης Ταινίας), από τις οποίες κέρδισε αυτό του Όσκαρ Β´ Γυναικείου Ρόλου για τη Σαλντάνα και του Καλύτερου Πρωτότυπου Τραγουδιού για το «El Mal». Είναι η δεύτερη ταινία με τις περισσότερες υποψηφιότητες στην ιστορία των Χρυσών Σφαιρών έχοντας δέκα, από τις οποίες κέρδισε τις τέσσερις, περιλαμβάνοντας αυτό της Καλύτερης Ταινίας (Κωμωδίας ή Μιούζικαλ). Επίσης είναι η μη-Αγγλόφωνη ταινία με τις περισσότερες υποψηφιότητες και στα δύο βραβεία. Η Γκασκόν είναι η πρώτη ανοιχτά τρανς γυναίκα που έλαβε υποψηφιότητα για βραβείο Καλύτερης Ηθοποιού στις Χρυσές Σφαίρες ή στα Όσκαρ. Η ταινία συμπεριλήφθηκε στον κατάλογο των 10 καλύτερων ταινιών του 2024 από το Αμερικανικό Ινστιτούτο Κινηματογράφου.

## Παραπομπές

## Εξωτερικοί σύνδεσμοι

* 

Κατηγορία:Ταινίες του 2024
Κατηγορία:Ισπανόφωνες ταινίες
Κατηγορία:Γαλλικές ταινίες της δεκαετίας 2020
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Χρυσή Σφαίρα Καλύτερης Ταινίας (Κωμωδία ή Μιούζικαλ)
Κατηγορία:Γαλλικές δραματικές ταινίες
Κατηγορία:Ταινίες παραγωγής Pathé
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες που κέρδισαν Όσκαρ Καλύτερου Πρωτότυπου Τραγουδιού
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου
Πιροξικάμη

Η πιροξικάμη είναι ένα μη στεροειδές αντιφλεγμονώδες φάρμακο της κατηγορίας οξικάμης, που χρησιμοποιείται για την ανακούφιση του πόνου. Ο ρόλος της είναι κυρίως αναλγητικός και είναι αναστολέας της κυκλοοξυγενάσης 1.  Αναστέλλει επίσης την συνθάση του ενδοπεροξειδίου των προσταγλανδινών  και είναι αντιρευματικό φάρμακο. Έχει καθιερωθεί στην θεραπεία της ρευματοειδούς αρθρίτιδας και της οστεοαρθρίτιδας και χρησιμοποιείται για μυοσκελετικές διαταραχές, δυσμηνόρροια και μετεγχειρητικό πόνο.

Πατενταρίστηκε το 1968 από την Pfizer και εγκρίθηκε για ιατρική συνταγή το 1979.Το 1992 έγινε γενόσημο και σήμερα κυκλοφορεί σε όλο τον κόσμο με πολλές διαφορετικές εμπορικές ονομασίες. 
## Μηχανισμός δράσης
Η αντιφλεγμονώδης δράση της πιροξικάμης μπορεί να οφείλεται στην αναστρέψιμη αναστολή της κυκλοοξυγενάσης, προκαλώντας την περιφερική αναστολή της σύνθεσης προσταγλανδινών. Οι προσταγλανδίνες παράγονται από ένα ένζυμο που ονομάζεται Cox-1. Η πιροξικάμη εμποδίζει το ένζυμο Cox-1, με αποτέλεσμα τη διακοπή της παραγωγής προσταγλανδινών. Η πιροξικάμη αναστέλλει επίσης τη μετανάστευση των λευκοκυττάρων στα σημεία της φλεγμονής και εμποδίζει το σχηματισμό θρομβοξάνης Α2, ενός παράγοντα συσσώρευσης, από τα αιμοπετάλια.

## Χημεία
Είναι ένα αμίδιο μονοκαρβοξυλικού οξέος που προκύπτει από την τυπική συμπύκνωση της καρβοξυομάδας του 1,1-διοξειδίου του 4-υδροξυ-2-μεθυλο-2H-1,2-βενζοθειαζιν-3-καρβοξυλικού οξέος με το εξωκυκλικό άζωτο της 2-αμινοπυριδίνης.

## Αντενδείξεις
Η δραστική ουσία πιροξικάμη αντενδείκνυται σε ορισμένες περιπτώσεις:

* Όταν ο ασθενής λαμβάνει ταυτόχρονα και άλλα στεροειδή αντιφλεγμονώδη φάρμακα, όπως είναι η ασπιρίνη και η ιβουπροφαίνη.
* Όταν γίνεται η λήψη αντιπηκτικών φαρμάκων ανεξαρτήτου φύλου και ηλικίας.
* Κατά την διάρκεια κύησης ή θηλασμού του βρέφους στους πρώτους μήνες της ζωής του.
* Όταν ο ασθενής πάσχει από ενεργό πεπτικό έλκος ή κάποια φλεγμονώδη γαστρεντερική διαταραχή.
* Όταν πάσχει ο ασθενής  από σοβαρή καρδιακή ανεπάρκεια.
* Υπάρχει κίνδυνος αν υπάρχει οικογενειακό ιστορικό καρδιακής νόσου, καρδιακής προσβολής ή εγκεφαλικού επεισοδίου, εάν ο ασθενής καπνίζει και εάν έχει ή είχε ποτέ υψηλή χοληστερόλη, υψηλή αρτηριακή πίεση ή διαβήτη. 

## Παρενέργειες
Η πιροξικάμη μπορεί να προκαλέσει κάποια από τις ακόλουθες παρενέργειες:

* διάρροια
* δυσκοιλιότητα
* αέρια
* πονοκέφαλος
* ζάλη
* κουδούνισμα στα αυτιά 

## Παραπομπές
Γουίντοου Ροκ (Αριζόνα)

Το **Γουίντοου Ροκ** (αγγλικά: Window Rock), γνωστό στα ναβάχο ως **Τσεγαχοοτζάνι** (Tségháhoodzání), είναι πόλη η οποία λειτουργεί ως πρωτεύουσα του Έθνους των Ναβάχο, της μεγαλύτερης φυλής Ιθαγενών Αμερικανών τόσο από πλευράς εκτάσεως όσο και από αριθμό μελών. Η πρωτεύουσα βρίσκεται εντός των ορίων της μονάδα τοπικής αυτοδιοίκησης Σαιντ Μάικλς, κοντά στα σύνορα των πολιτειών της Αριζόνας και του Νέου Μεξικού. Το Γουίντοου Ροκ φιλοξενεί το κυβερνητικό συγκρότημα του Έθνους των Ναβάχο, το οποίο περιλαμβάνει το Συμβούλιο του Έθνους των Ναβάχο, το Ανώτατο Δικαστήριο του Έθνους των Ναβάχο, τα γραφεία του Προέδρου και του Αντιπροέδρου του Έθνους των Ναβάχο, καθώς και πολλά κυβερνητικά κτίρια των Ναβάχο.

Ο πληθυσμός του Γουίντοου Ροκ ήταν 2.500 κάτοικοι σύμφωνα με την απογραφή του 2020. Υπολογίζεται ότι φτάνει περίπου τους 20.000 κατά τις εργάσιμες ημέρες, όταν λειτουργούν τα γραφεία της φυλής. Βρίσκεται σε υψόμετρο 2.062 μέτρων πάνω από την επιφάνεια της θάλασσας.

Ο κύριος φυσικός πόλος έλξης της πόλης είναι ο σχηματισμός ενός «παραθύρου» από ψαμμίτη, από τον οποίο πήρε το όνομά της η κοινότητα. Το Μουσείο του Έθνους των Ναβάχο, το Ζωολογικό και Βοτανικό Πάρκο του Έθνους των Ναβάχο, καθώς και το μνημείο των Ομιλητών Κωδίκων του Έθνους των Ναβάχο του Β΄ Παγκοσμίου Πολέμου αποτελούν αξιοθέατα της φυλής που βρίσκονται στο Γουίντοου Ροκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αριζόνα
Τζόελ ΜακΧέιλ

Ο **Τζόελ Έντουαρντ ΜακΧέιλ** (20 Νοεμβρίου 1971) είναι Αμερικανός ηθοποιός, κωμικός και τηλεοπτικός παρουσιαστής. Είναι ευρέως γνωστός για την παρουσίαση του *The Soup* (2004-2015) και για το ρόλο του ως Τζεφ Γουίνγκερ στην τηλεοπτική σειρά *Community* (2009-2015). Έχει παίξει στις ταινίες *[[Spider-Man 2]]* (2004), *Spy Kids: All the Time in the World* (2011), *[[Ted (ταινία)|Ted]]* (2012) και *The Happytime Murders* (2018).

## Πρώτα χρόνια
Ο ΜακΧέιλ γεννήθηκε στη Ρώμη της Ιταλίας στις 20 Νοεμβρίου του 1971. Ο πατέρας του, Τζακ ΜακΧέιλ, είναι Αμερικανός από το Σικάγο, και η μητέρα του, Λόρι, είναι Καναδή από το Βανκούβερ. Ο ΜακΧέιλ έχει καταγωγή από την Ιρλανδία και τη Νορβηγία, και μεγάλωσε ως Καθολικός.

## Προσωπική ζωή
Ο ΜακΧέιλ παντρεύτηκε την Σάρα Γουίλιαμς τον Ιούλιο του 1996. Έχουν δύο γιους. Η οικογένεια μένει στο Στούντιο Σίτι, έχοντας μετακομίσει από το Λος Φελίζ.

Σε συνέντευξη στο πόντκαστ του Νταξ Σέπαρντ *Armchair Expert* το 2018, ο ΜακΧέιλ αποκάλυψε ότι είναι δυσλεκτικός, πράγμα το οποίο ανακάλυψε όταν διαγνώστηκαν οι δύο γιοι του.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τηλεοπτικοί παραγωγοί
Κατηγορία:Αμερικανοί ευεργέτες
Κατηγορία:Αμερικανοί ιρλανδικής καταγωγής
Κατηγορία:Αμερικανοί καναδικής καταγωγής
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Στέφαν Κίντερμαν

Ο **Στέφαν Εμάνουελ Συλβέστερ Κίντερμαν** (γερμ. *Stefan Emanuel Sylvester Kindermann*, γενν. 28 Δεκεμβρίου 1959 στη Βιέννη) είναι Αυστριακός διεθνής γκρανμαίτρ του σκακιού. Αντιπροσώπευσε τόσο την Αυστρία όσο και τη Γερμανία σε οκτώ συνολικά Ολυμπιάδες σκακιού, ενώ έγραψε και πολλά βιβλία για το σκάκι.

Ο πατέρας του Στέφαν Κίντερμαν, ο Γκότφρηντ-Καρλ, δέχθηκε μια θέση καθηγητή στο Μόναχο το 1967 και έτσι εγκαταστάθηκε με την οικογένειά του εκεί, όπου σε ηλικία 12 ετών ο Στέφαν εγγράφηκε στον σκακιστικό σύλλογο Post SV München. Το 1978 κέρδισε το κύπελλο Dähne και τότε πήρε την απόφαση να ασχοληθεί επαγγελματικά με το σκάκι.

Ο Κίντερμαν κέρδισε τα σκακιστικά τουρνούα του Μπηλ το 1986 και του Στάρυ Σμόκοβετς το 1987. Το 1988 πήρε τον τίτλο του διεθνούς γκρανμαίτρ. Το 1989 κέρδισε το «Σκακιστικό Φεστιβάλ» του Μπαντ Βερισόφεν, όπου συμμετείχε και ο Τόνυ Μάιλς. Μεγάλη επιτυχία του ήταν η πρώτη θέση στο τουρνουά Βίντμαρ Μεμόριαλ, στο Πτούι της Σλοβενίας, το 1995. Eξασφάλισε έτσι τη συμμετοχή του στη «νοκ-άουτ» φάση του Παγκόσμιου σκακιστικού πρωταθλήματος, όπου όμως αποκλείσθηκε στον δεύτερο γύρο από τον Βραζιλιανό γκρανμαίτρ Ζιλμπέρτου Μίλος.

Ο Κίντερμαν συμμετέσχε με την ομάδα της Γερμανίας σε 6 σκακιστικές Ολυμπιάδες, από το 1982 έως το 1994. Το 2005 μετεγγράφηκε στην αυστριακή σκακιστική Ομοσπονδία και συμμετέσχε με την αυστριακή ομάδα στις Ολυμπιάδες της Δρέσδης το 2008 και της Κωνσταντινουπόλεως το 2012. Τα καλύτερα αποτελέσματά του σημειώθηκαν στην 26η Σκακιστική Ολυμπιάδα το 1984 και στην 28η Σκακιστική  Ολυμπιάδα το 1988 (αμφότερες διεξάχθηκαν στη Θεσσαλονίκη), στις οποίες έφερε σκορ 7,5/11 και τερμάτισε 4ος και 6ος αντιστοίχως.

Αντιπροσώπευσε επίσης τη Γερμανία στο Ευρωπαϊκό Σκακιστικό Πρωτάθλημα Ομάδων δυο φορές, το 1983 και το 1989, και άλλες δύο φορές την Αυστρία, το 2009 και το 2011. Κέρδισε το χάλκινο ομαδικό μετάλλιο και τερμάτισε τέταρτος στη διοργάνωση αυτή στη Χάιφα το 1989.

Στην επαγγελματική του σταδιοδρομία ο Κίντερμαν ανήκε επί πολλά έτη στον σύλλογο Μπάγερν Μονάχου, με την οποία κέρδισε εννέα πρωταθλήματα Γερμανίας. Αργότερα, το 2009, μετεγγράφηκε στον σύλλογο MSA Zugzwang του Μονάχου. Στο αυστριακό πρωτάθλημα συμμετείχε με τους συλλόγους *Merkur Graz* και *Sparkasse Jenbach*.

Ο Κίντερμαν συνέγραψε αρκετά βιβλία για το σκάκι, μεταξύ των οποίων ένα για τη γαλλική άμυνα (παραλλαγή Winawer) το 2001, ένα για την ολλανδική άμυνα το 2002 και ένα για την ισπανική παρτίδα (παραλλαγή ανταλλαγής) το 2005. Εκτός αυτών, γράφει την εβδομαδιαία στήλη για το σκάκι στη γνωστή εφημερίδα *[[Süddeutsche Zeitung]]*.

Μαζί με τους Γκέραλντ Χέρτνεκ, Ρόμαν Κρούλιχ και Ντιγιάνα Ντένγκλερ, ο Κίντερμαν ίδρυσε τη «Σκακιστική Ακαδημία του Μονάχου» το 2005, Δύο χρόνια αργότερα ίδρυσε και το Ίδρυμα Σκακιού του Μονάχου, που βοηθεί τα μειονεκτούντα παιδιά. Ο ίδιος έχει μία κόρη.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί σκακιστές
Κατηγορία:Γερμανοί σκακιστές
Πολιστένα

Η **Πολιστένα** (ιταλ. *Polistena*, από τη γραικάνικη ονομασία *Πολυξένη* ή *Πολυσθένη*) είναι κωμόπολη και δήμος της Ιταλίας στην Επαρχία του Ρέτζο-Καλάμπρια, στην περιφέρεια Καλαβρία. Βρίσκεται περίπου 70 χιλιόμετρα νοτιοδυτικά του Καταντζάρο και περίπου 50 χιλιόμετρα βορειοανατολικά του Ρέτζο Καλάμπρια. Το 2023 ο πληθυσμός του Δήμου Πολιστένα ήταν 9.880 κάτοικοι (που αποκαλούνται «Πολιστενέζοι», *Polistenesi*) έναντι 11.591 κατοίκων το 2001 και 11.075 κατοίκων το 1961, και η έκτασή του είναι 11,77 τετραγωνικά χιλιόμετρα.

Ο Δήμος της Πολιστένα συνορεύει με τους εξής 5 δήμους: Ανόια, Μελικούκκο, Σαν Τζόρτζο Μοργκέτο, Τσινκεφρόντι και Τσιττανόβα. Είναι «αδελφοποιημένος» με τον δήμο Αντσόλα ντελλ'Εμίλια της βόρειας Ιταλίας.

## Ιστορία και αξιοθέατα
Με αβέβαιη ιστορική προέλευση, τα εδάφη του δήμου κατοικούνται από την προϊστορική εποχή. Από τα ίχνη που ανακαλύφθηκαν, φαίνεται ότι απετέλεσε πέρασμα των κατοίκων των μετέπειτα Επιζεφύριων Λοκρών κατά την προγονική τους μετανάστευση. Χωριό με τη σημερινή ονομασία αναφέρεται για πρώτη φορά τον 13ο αιώνα μ.Χ..

Το 1783 το μεγαλύτερο μέρος της κωμοπόλεως ισοπεδώθηκε από σεισμό, με αποτέλεσμα τον θάνατο περισσότερων των 2 χιλιάδων ανθρώπων. Η πόλη ωστόσο ξανακτίσθηκε γρήγορα, σε σχέδιο του Ναπολιτάνου αρχιτέκτονα Πομπέο Σκιανταρέλλι, που δημιούργησε ένα κέντρο στο επάνω μέρος του οικισμού. 

Το «Μνημείο των πεσόντων» (*Monumento ai Caduti*) στην πλατεία Πιάτσα ντελ Πόπολο της Πολιστένα είναι έργο του γεννημένου στην κωμόπολη γλύπτη Φραντσέσκο Τζεράτσε (*Francesco Jerace*). Στην ίδια πλατεία βρίσκεται το Παλάτσο Αβάτι, στην πύλη του οποίου υπάρχει ένα αποτροπαϊκό σύμβολο.

## Αξιοσημείωτα πρόσωπα
Μεταξύ άλλων έχουν γεννηθεί στην Πολιστένα οι εξής:

* Φραντσέσκο Τζεράτσε (1853-1937), γλύπτης
* Μίμμο Καλοπρέστι (γενν. 1955), σκηνοθέτης, σεναριογράφος και ηθοποιός του κινηματογράφου
* Φραντσέσκο Ανίλε (γενν. 1962), τενόρος

## Παραπομπές


## Εξωτερικοί σύνδεσμοι
* Επίσημος ιστότοπος

Πολιστενα
Βαλντερίτσε

Το **Βαλντερίτσε** (ιταλ. *Valderice*, σικελ. *Valdèrici*) είναι δήμος της Ιταλίας στην Επαρχία του Τράπανι, στην περιφέρεια της Σικελίας, πολύ κοντά στο δυτικό άκρο της νήσου Σικελίας. Παλαιότερα το Βαλντερίτσε ονομαζόταν **Παπαρέλλα** (*Paparella*) και ο δήμος του δημιουργήθηκε από τον τεμαχισμό του Δήμου Μόντε Σαν Τζουλιάνο. Το 2024 ο πληθυσμός του Δήμου ήταν 11.310 κάτοικοι (που αποκαλούνται «Βαλντεριτσίνι»), έναντι 11.374 κατοίκων το 2001 και 10.195 κατοίκων το 1951. Είναι ο όγδοος σε πληθυσμό δήμος από τους 25 της επαρχίας του. Η έκταση του Δήμου είναι 52,96 τετραγωνικά χιλιόμετρα.

## Ιστορικά στοιχεία
Η ιστορία του Βαλντερίτσε συνδέεται με εκείνη του όρους Έριτσε, καθώς ο πληθυσμός μετακινήθηκε προς τις εύφορες κοιλάδες του βουνού, ιδρύοντας οικισμούς όπως οι Σαν Μάρκο, Ραγκόζια, Μιζερικόρντια, Σαν Αντρέα, Μπονάτζια, Καζαλμπιάνκο, Κρότσι, Κιεζανουόβα, Λέντσι, Φίκο ε Κροτσεβίε.

Μετά την πτώση του φασιστικού καθεστώτος της Ιταλίας το 1943, εκλέχθηκε δήμαρχος του Μόντε Σαν Τζουλιάνο (σημερ. Έριτσε) ο σοσιαλιστής Γκασπάρε ντι Βίτα, ο οποίος δεν επέλυσε τη σοβούσα διχογνωμία σχετικώς με τη θέση της πόλεως Έριτσε ως του κυρίαρχου οικισμού της όλης περιοχής. Ωστόσο, μετά τις εκλογές του 1946 η επίσης αριστερή πολιτικά διοίκηση άνοιξε και πάλι το ζήτημα και τα δημοτικά διαμερίσματα στον μεγάλο αυτόν δήμο ανανέωσαν τις εκκλήσεις τους για αυτονομία. Οι Σαν Βίτο Λο Κάπο, Μπουζέτο Παλιτσόλο και Κουστονάτσι υπήρξαν τα πρώτα διαμερίσματα που έγιναν ανεξάρτητοι δήμοι. Στις 28 Ιανουαρίου 1955 το Σαν Μάρκο, η Παπαρέλλα και οι γειτονικοί τους δήμοι αποσχίσθηκαν και συνέστησαν τον δήμο «Παπαρέλλα - Σαν Μάρκο», ο οποίος μετονομάσθηκε σε Βαλντερίτσε στις 25 Ιανουαρίου 1958.

## Παραπομπές


Βαλντεριτσε
Βίτα (Σικελία)

Η **Βίτα** (ιταλ. *Vita*) είναι χωριό και δήμος της Ιταλίας στην Επαρχία του Τράπανι, στην περιφέρεια της Σικελίας, κοντά στο δυτικό άκρο της νήσου Σικελίας. Το 2024 ο πληθυσμός του Δήμου ήταν 1.742 κάτοικοι (που αποκαλούνται «Βιτέζι»), έναντι 2.435 κατοίκων το 2001 και 4.969 κατοίκων το 1951. Η έκταση του Δήμου είναι 8,88 τετραγωνικά χιλιόμετρα, που είναι η μικρότερη μεταξύ των 25 δήμων της επαρχίας του, ενώ από την άλλη ο Δήμος της Βίτα έχει το δεύτερο μεγαλύτερο μεσοσταθμικό υψόμετρο, 480 μέτρα πάνω από την επιφάνεια της θάλασσας.

## Ιστορικά στοιχεία
Ο οικισμός ιδρύθηκε στις αρχές του 17ου αιώνα, επί ισπανικής κυριαρχίας, από έναν ευγενή από το Καλαταφίμι, τον Βίτο Σικόμο. Ακολούθησε η ίδρυση του ομώνυμου δήμου, που επικυρώθηκε από τον Βασιλιά Φίλιππο Γ΄ της Ισπανίας στις 11 Μαρτίου 1607.

Το 1860 η Βίτα έδωσε την πλήρη υποστήριξή της στους Γαριβαλδινούς. Στις αρχές του 20ού αιώνα η πόλη έφθασε στον μέγιστο πληθυσμό που είχε ποτέ, έχοντας περίπου 6 χιλιάδες κατοίκους. Αργότερα άρχισε η μετανάστευση για εξεύρεση εργασίας προς τη βόρεια Ιταλία και τις ξένες χώρες. Πιθανώς η μεγαλύτερη κοινότητα των Βιτέζι της διασποράς βρίσκεται στο Τορόντο του Καναδά. Ο δήμος υπέστη καταστροφές από τον σεισμό του Μπελίτσε του 1968 και το χωριό ξανακτίσθηκε κοντά στη μέχρι τότε θέση του.

Η προέλευση του ονόματος του δήμου δεν είναι γνωστή με βεβαιότητα: πιθανώς συνδέεται με το μικρό όνομα του ιδρυτή του, αλλά ίσως να έχει και αραβική καταγωγή (υπάρχει και σήμερα μικρή πόλη Βίτα στην Αλγερία), ή να συνδέεται με κάποιον τρόπο με την ιταλική και λατινική λέξη *vita* = ζωή. 

## Παραπομπές


Βιτα
Σαλαπαρούτα

Η **Σαλαπαρούτα** (ιταλ. *Salaparuta*) είναι χωριό και δήμος της Ιταλίας στην Επαρχία του Τράπανι, στην περιφέρεια της Σικελίας. Βρίσκεται στην κοιλάδα του ποταμού Μπελίτσε. Το 2024 ο πληθυσμός του Δήμου ήταν 1.546 κάτοικοι (που αποκαλούνται «Σαλιτάνι»), έναντι 1.835 κατοίκων το 2001 και 3.243 κατοίκων το 1951. Η έκταση του Δήμου είναι 41,42 τετραγωνικά χιλιόμετρα, ενώ ο Δήμος έχει μεσοσταθμικό υψόμετρο 171 μέτρα πάνω από την επιφάνεια της θάλασσας.

Η αρχική θέση του χωριού βρισκόταν κοντά στο επίκεντρο του σεισμού του Μπελίτσε του 1968 και ως εκ τούτου η Σαλαπαρούτα καταστράφηκε εντελώς και ξανακτίσθηκε κοντά στη μέχρι τότε θέση της.

Η Σαλαπαρούτα είναι γνωστή για το ομώνυμο κρασί (ελεγχόμενης ονομασίας προελεύσεως), που αποτελεί και την κυριότερη πηγή εισοδήματος για τους κατοίκους της.

## Παραπομπές


Σαλαπαρουτ
Χριστίνα Ελισάβετ του Άνχαλτ-Μπέρνμπουργκ

Η **Χριστίνα** (γερμ. *Christine Elisabeth von Anhalt-Bernburg*, 14 Νοεμβρίου 1746 - 18 Μαΐου 1823) του Οίκου των Ασκάνια ήταν πριγκίπισσα του Άνχαλτ-Μπέρνμπουργκ και με το γάμο της έγινε πριγκίπισσα του Σβάρτσμπουργκ-Ζόντερσχαουζεν.

## Βιογραφία
Η *Χριστίνα Ελισάβετ Αλβερτίνα* γεννήθηκε στο Μπέρνμπουργκ και ήταν το πέμπτο παιδί και η τέταρτη κόρη του Βίκτωρα Φρειδερίκο του Άνχαλτ-Μπέρνμπουργκ και της Aλβερτίνας των Χοεντσόλλερν, κόρη του Αλβέρτου Φρειδερίκου του Βρανδεμβούργου-Σβετ. Χαρακτηρίστηκε ως ευγενική και αξιαγάπητη και μεγάλωσε από τρυφερούς γονείς.  

### Οικογένεια
Στις 27 Απριλίου 1762 παντρεύτηκε τον εξάδελφό της, Αύγουστο Β΄ του Σβάρτσμπουργκ-Ζόντερσχαουζεν, αδελφό του Χριστιανού Γκύντερ Γ΄ του Σβάρτσμπουργκ-Ζόντερσχζουζεν, αφού απέρριψε πολλούς γιους από ευγενείς οικογένειες. Τότε, έφυγε από το Μπέρνμπουργκ και το νιόπαντρο ζευγάρι εγκαταστάθηκε στο Παλάτι του Ζόντερσχαουζεν. Λέγεται ότι σύντομα κέρδισε τις καρδιές όλων των κατοίκων με την εξαιρετική ευγένεια και τη φιλική της συγκατάβαση. 

Ο γάμος τους είχε ως αποτέλεσμα 6 παιδιά, τα περισσότερα από τα οποία απεβίωσαν νέα. Η Χριστίνα επέζησε σε 5 από τα 6 παιδιά της.  
* *Φρειδερίκος* Χριστιανός Κάρολος (1763 - 1791).
* *Αικατερίνη* Χριστίνα Βιλελμίνη (1764 - 1775).
* Αυγούστα (1768 - 1849), παντρεύτηκε το Γεώργιο Α΄ του Βάλντεκ και Πύρμοντ και είχε απογόνους.
** Γεώργιος Β΄ του Βάλντεκ και Πύρμοντ.
*** Γεώργιος Βίκτωρ του Βάλντεκ και Πύρμοντ.
**** Έμμα του Βάλντεκ και Πύρμοντ, παντρεύτηκε το Γουλιέλμο Γ΄ των Κάτω Χωρών.
***** Βιλελμίνη της Ολλανδίας.
**** Έλενα του Βάλντεκ και Πύρμοντ, παντρεύτηκε το Λεοπόλδο του Ηνωμένου Βασιλείου, Δούκα του Ώλμπανυ.
***** Αλίκη του Αθλόουν.
* *Γουλιέλμος* Φρειδερίκος Γκύντερ (1770 - 1807).
* *Αλέξιος* Κάρολος Αύγουστος (1773 - 1777).
* *Φρειδερίκη* Αλβερτίνα Ιωάννα (1774 - 1806), παντρεύτηκε το Φρειδερίκο Κάρολο του Ζάυν-Βίτγκενσταϊν και είχε απογόνους.

### Μετέπειτα ζωή
Στα τελευταία χρόνια της ζωής της υπήρχε δυστυχία μέσα στο γάμο της: τα πράγματα προέκυψαν σταδιακά στον γάμο, οι δύο θα προτιμούσαν να είχαν χωρίσει. Η Χριστίνα αποφάσισε ότι θα ήταν καλύτερα να έφευγε από το Ζόντερσχαουζεν, όπου την αγαπούσαν όλοι, το θεωρούσε ευεργετικό για την ηρεμία της. Ως εκ τούτου, χωρίς να χωρίσει επίσημα τον άνδρα της, έφυγε. Πέρασε τα υπόλοιπα χρόνια της ζωής της μένοντας στο Κάστρο Κόσβιγκ με τη χήρα αδελφή της, Φρειδερίκη Αυγούστα Σοφία. 

Απεβίωσε στο Κόσβιγκ σε ηλικία 76 ετών.

## Παραπομπές


Κατηγορία:Οίκος του Σβάρτσμπουργκ
Κατηγορία:Οίκος των Ασκάνια
Γεώργιος Β΄ του Βάλντεκ και Πύρμοντ

Ο **Γεώργιος Β΄** (γερμ. *Georg II. fürst zu Waldeck und Pyrmont***,** 20 Σεπτεμβρίου 1789 - 15 Μαΐου 1845) του Οίκου του Βάλντεκ και Πύρμοντ, ήταν πρίγκιπας του Βάλντεκ και Πύρμοντ (1813-1845)

## Βιογραφία
Ο *Γεώργιος Φρειδερίκος Ερρίκος* ήταν το τρίτο παιδί και ο δεύτερος γιος του Γεωργίου Α΄ του Βάλντεκ και Πύρμοντ και της Αυγούστας, κόρης του Αυγούστου Β΄ του Σβάρτσμπουργκ-Ζόντερσχαουζεν και της Χριστίνας Ελισάβετ του Άνχαλτ-Μπέρνμπουργκ.

## Οικογένεια
Νυμφεύτηκε στις 26 Ιουνίου 1823 την Έμμα, κόρη του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ. Απέκτησαν πέντε τέκνα:

* *Αυγούστα* Αμαλία Ίντα (1824 - 1893), παντρεύτηκε τον Aλφρέδο του Στόλμπεργκ-Στόλμπεργκ και είχε απογόνους.
* *Ιωσήφ* Φρειδερίκος Ερρίκος (1825 - 1829).
* Ερμίνα (1827 - 1910), παντρεύτηκε τον Αδόλφο Α΄ του Σάουμπουργκ-Λίππε και είχε απογόνους.
* Γεώργιος Βίκτωρ (1831 - 1893), Πρίγκιπας του Βάλντεκ και Πύρμοντ. Νυμφρεύτηκε (1) την Ελένη του Νάσσαου και είχε απογόνους, (2) τη Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ.
** Έμμα του Βάλντεκ και Πύρμοντ, παντρεύτηκε το Γουλιέλμο Γ΄ των Κάτω Χωρών.
* *Βολράδος* Μέλανδρος (1833 - 1867).

## Πρόγονοι

## Παραπομπές


## Πηγές
* Georg Heinrich zu Waldeck und Pyrmont (Γερμανικά)
* Karl Theodor Menke: Pyrmont und seine Umgebung. Hameln, Pyrmont, 1840, S.65
* L. Curtze: Geschichte und Beschreibung des Fürstentums Waldeck. Arolsen, 1850, S.619f.

## Εξωτερικοί σύνδεσμοι
* 

Κατηγορία:Οίκος του Βάλντεκ και Πύρμοντ
Έζρα Γουέιζ

Ο **Έζρα Γουέιζ** (*Ezra Weisz*) είναι Αμερικανός ηθοποιός φωνής και σκηνοθέτης, ο οποίος έγινε γνωστός μέσα από την μεταγλώττιση και την σκηνοθεσία στις σειρές anime και κινουμένων σχεδίων.

## Καριέρα
Ο Γουέιζ γεννήθηκε την 1η Ιανουαρίου του 1971 στο Φρίχολντ του Νιου Τζέρσεϊ, στις Ηνωμένες Πολιτείες Αμερικής.Είναι μισός Αμερικανός και μισός Εβραίος.

Ξεκίνησε την καριέρα του ως ηθοποιός φωνής το 1981, όταν έδωσε τη φωνή του για επιπρόσθετους ρόλους στη ταινία anime Mobile Suit Gundam I.

Ο Γουέιζ έγινε δημοφιλής μέσα από την αγγλική μεταγλώττιση της ταινίας anime Akira το 1988.

Στο παρελθόν είχε δουλέψει σε σειρές ζωντανής δράση από την εταιρεία Saban (πλέον BVS Entertainment) όπως Big Bad Beetleborgs και Power Rangers Lightspeed Rescue.

Συμμετείχε σε anime όπως Aldnoah, Zero, JoJo's Bizarre Adventure: Golden Wind, Outlaw Star, Vampire Knight, Paprika κ.α.

Στα βιντεοπαιχνίδια ανέλαβε την σκηνοθεσία για την αγγλική προσαρμογή του παιχνιδιού,Master Detective Archieve Rain Code.

Τα τελευταία χρόνια εργάζεται ως σκηνοθέτης για την σειρά κινουμένων σχεδίων *Miraculous Ladybug*.

Επιπλέον είναι προπονητής ζωντανής δράσης για τις σειρές του Disney Channel, βοηθάει έφηβους και παιδιά στον αυτοσχεδιασμό.

## Προσωπική ζωή
Το 1998, ο Γουέιζ παντρεύτηκε με την σύντροφο του,τη Σαμπρίνα Χιλ. Έχουν δύο παιδιά, τη Σάρα και τον Τζέικομπ.

## Παραπομπές


## Πηγές
* *Aniplex USA to Release 1st Aldnoah.Zero Season on BD, DVD with Dub, Sub*. (6 Ιουνίου 2015). Anime News Network.  https://www.animenewsnetwork.com/news/2015-06-06/aniplex-usa-to-release-1st-aldnoah.zero-season-on-bd-dvd-with-dub-sub/.88990
* *SDCC 2016 final part: A day full of miraculous surprises and MORE*. (n.d.). Comic Maven’s Archives.  http://www.comicmaven.com/updates-2013-2017/sdcc-2016-final-part-a-day-full-of-miraculous-surprises-and-more
*

## Εξωτερικοί σύνδεσμοι
* https://www.youtube.com/channel/UCRsFS_XBetOtu5dTdQrMt-A?cbrd=1
* https://www.animenewsnetwork.com/encyclopedia/people.php?id=16979
* https://www.imdb.com/name/nm0614942/

Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί βιντεοπαιχνιδιού
Κατηγορία:Αμερικανοεβραίοι
Μάκρη Αρκαδίας

Η **Μάκρη** είναι οικισμός της  Πελοποννήσου στην Περιφερειακή Ενότητα Αρκαδίας.

## Γενικά στοιχεία
Η Μάκρη βρίσκεται σε υψόμετρο 720 μέτρα και απέχει περίπου 7 χλμ. νοτιοδυτικά από το κέντρο της Τρίπολης, ανατολικά από το Βαλτέτσι ενώ ανατολικά του χωριού περνά ο Α/Δ Τρίπολης - Καλαμάτας. Στην Εκστρατεία του Μοριά καταγράφεται με την ονομασία *Boléta* να υπάγεται στην Επαρχία Τριπολιτσάς (*Tripolitsa*) και να έχει πληθυσμό 11  οικογένειες (συνολικά 63 άτομα) ενώ αργότερα στο "Αρχείον Ιωάννου Καποδίστρια" ως *Μπολέτα* να έχει 11 οικογένειες (συνολικά 48 άτομα).

Ως οικισμός αναφέρεται, μετά την ολοκλήρωση της Επανάστασης του 1821, το 1835 με την παλιά της ονομασία από την τουρκοκρατία ως *Μπολέτα* να προσαρτάται στον τότε δήμο Παλλαντίου. Το 1924 ορίστηκε έδρα της ομώνυμης νεοϊδρυθείσας κοινότητας και το 1927 μετονομάστηκε σε Μάκρη Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τρίπολης του Δήμου Τρίπολης και σύμφωνα με την απογραφή του 2021 έχει πληθυσμό 162 κατοίκους.  

## Εξωτερικοί σύνδεσμοι
* Γέφυρα τρένου Μάκρης Αρκαδίας στο https://www.youtube.com/. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Αυγούστα του Σβάρτσμπουργκ-Ζόντερσχαουζεν

μικρογραφία|200εσ|Η πριγκίπισσα Αυγούστα.

Η **Αυγούστα** (γερμ. *Augusta zu Schwarzburg-Sondershausen*, 1 Φεβρουαρίου 1768, Ζόντερσχαουζεν - 26 Δεκεμβρίου 1849, Άρολσεν) του Οίκου του Σβάρτσμπουργκ ήταν πριγκίπισσα του Σβάρτσμπουργκ και με το γάμο της έγινε πριγκίπισσα του Βάλντεκ και Πύρμοντ.

## Βιογραφία
Η *Αλβερτίνα Καρλόττα Αυγούστα* ήταν το τρίτο παιδί και η δεύτερη κόρη του Αυγούστου Β΄ του Σβάρτσμπουργκ-Ζόντερσχαουζεν και της Χριστίνας Ελισάβετ των Ασκάνια, κόρης του Βίκτωρα Φρειδερίκου του Άνχαλτ-Μπέρνμπουργκ.

## Οικογένεια
μικρογραφία|300εσ|Tο νέο ανάκτορο στο Μπαντ Άρολσεν.
Παντρεύτηκε στις 12 Σεπτεμβρίου 1784 στο Όττερβις το Γεώργιο, Κόμη (από το 1812 Πρίγκιπα) του Βάλντεκ και Πύρμοντ. Απέκτησαν δεκατρία παιδιά:  
* *Χριστιανή* Φρειδερίκη Αυγούστα (1787 - 1806), ηγουμένη της μονής Σάακεν.
* Kάρολος (1788 - 1795).
* Γεώργιος Β΄ (1789 - 1845), Πρίγκιπας του Βάλντεκ και Πύρμοντ. Νυμφεύτηκε την Έμμα, κόρη του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ.
** Γεώργιος Βίκτωρ του Βάλντεκ και Πύρμοντ, νυμφεύτηκε την Ελένη του Νάσσαου.
*** Έμμα του Βάλντεκ και Πύρμοντ, παντρεύτηκε το Γουλιέλμο Γ΄ των Κάτω Χωρών.
* *Φρειδερίκος* Λουδοβίκος Ουμβέρτος (1790 - 1828), Κόμης του Βάλντεκ. Νυμφεύτηκε την Ούρσουλα Πόλε (1790 - 1861, η οποία έλαβε τον τίτλο της «κόμισσας του Βάλντεκ» το 1843).
* Χριστιανός (1792 - 1795).
* Aύγουστος (1793 - 1794).
* *Ιωάννης* Λουδοβίκος (1794 - 1814).
* Ίντα (1796 - 1869), παντρεύτηκε το Γεώργιο Γουλιέλμο του Σάουμπουργκ-Λίππε.
* Βολράδος (1798 - 1821, Σιένα).
* Mατθίλδη (1801 - 1825), παντρεύτηκε τον Eυγένιο Β΄ της Βυρτεμβέργης.
* Κάρολος Χριστιανός (1803 – 1846), νυμφεύτηκε την κόμισσα Αμαλία Ερριέττα του Λίππε-Μπήστερφελντ (1814 - 1879), κόρη του Ιωάννη Καρόλου του Λίππε-Μπήστερφελντ.
* *Καρολίνα* Χριστιανή (1804 - 1806).
* Χέρμαν (1809 – 1876), νυμφεύτηκε την κόμισσα Άγκνες Τελέκυ του Τσεκ (1814 - 1896).

## Πηγές
* L. Curtze: *Geschichte und Beschreibung des Fürstentums Waldeck* . Arolsen, 1850 S.617f.
* *Genealogisches Reichs– und Staatshandbuch auf das Jahr 1802*, Teil 1, S.249 Digitalisat
* ΝΤΟ. Arnold McNaughton, *The Book of Kings: A Royal Genealogy*, σε 3 τόμους (London, UK: Garnstone Press, 1973), τόμος 1, σελίδα 232.
* *Πρόγονοι της βασίλισσας Juliana, Jaarboek Centraal Bureau Genealogie*, Den Haag. 57

## Αναφορές


## Εξωτερικοί σύνδεσμοι
* 
* ''Albertine Charlotte Augusta Prinzessin v.'' ''Schwarzburg-Sondershausen'' , www-person.com
* ''Waldeck'', angelfire.com

Κατηγορία:Οίκος του Σβάρτσμπουργκ
Αύγουστος Β΄ του Σβάρτσμπουργκ-Ζόντερσχαουζεν

Ο **Αύγουστος Β΄** (γερμ. *August II zu Schwarzburg-Sondershausen*, 8 Δεκεμβρίου 1738 - 10 Φεβρουαρίου 1806 του Οίκου του Σβάρτσμπουργκ, ήταν από το 1758 πρίγκιπας του Σβάρτσμπουργκ-Ζόντερσχαουζεν ως προς τον τίτλο μόνο, καθώς την εξουσία του πριγκιπάτου είχε ο μεγαλύτερος αδελφός του.

## Βιογραφία
Γεννήθηκε στο Έμπελεμπεν της Θουριγγίας και ήταν το έκτο παιδί και ο πέμπτος γιος του Αυγούστου Α΄ του Σβάρτσμπουργκ-Ζόντερσχαουζεν και της Καρλόττας Σοφίας (1696 - 1762), κόρης του Kαρόλου Φρειδερίκου του Άνχαλτ-Μπέρνμπουργκ. Ο μεγαλύτερος αδελφός του ήταν ο Χριστιανός Γκύντερ Γ΄.  

Το 1762 παντρεύτηκε τη Χριστίνα, κόρη του Βίκτωρα Φρειδερίκου του Άνχαλτ-Μπέρνμπουργκ, στο Μπέρνμπουργκ. Απέκτησαν έξι παιδιά, εκ των οποίων ενηλικιώθηκαν τα τέσσερα.  

Απεβίωσε στο Ζόντερσχαουζεν σε ηλικία 77 ετών.  

## Οικογένεια
Νυμφεύτηκε τη Χριστίνα των Ασκάνια, κόρη του Βίκτωρα Φρειδερίκου του Άνχαλτ-Μπέρνμπουργκ. Απέκτησαν έξι παιδιά: 
* *Φρειδερίκος* Χριστιανός Κάρολος Αλβέρτος (1763 - 1791), νυμφεύτηκε την ανιψιά του, Φρειδερίκη του Σβάρτσμπουργκ-Ζόντερσχαουζεν (1762 - 1801).
* *Αικατερίνη* Χριστίνα Βιλελμίνη (1764 - 1775).
* Aυγούστα (1768 - 1849), παντρεύτηκε το Γεώργιο Α΄ του Βάλντεκ και Πύρμοντ (1747 - 1813).
* *Γουλιέλμος* Λουδοβίκος Γκύντερ (1770 - 1807).
* *Aλέξιος* Κάρολος Αύγουστος (1773 - 1777).
* *Φρειδερίκη* Αλβερτίνα Ιωάννα Ελισάβετ (1774 - 1806), παντρεύτηκε το Φρειδερίκο Κάρολο του Ζάυν-Βίτγκενσταϊν-Χόενσταϊν (1766 – 1837).

## Παραπομπές


## Πηγές
* Friedrich Apfelstedt: *Das Haus Kevernburg-Schwarzburg von seinem Ursprunge bis auf unsere Zeit* ISBN 3-910132-29-4
* Ο Δρ. Kamill von Behr: *Genealogie der in Europa regierenden Fürstenhäuser*, Λειψία 1870

Κατηγορία:Οίκος του Σβάρτσμπουργκ
Κάρολος Αύγουστος του Βάλντεκ και Πύρμοντ

Ο **Κάρολος Αύγουστος**, γερμ.: *Karl August Friedrich von Waldeck und Pyrmont* (24 Σεπτεμβρίου 1704 – 29 Αυγούστου 1763) από τον Οίκο του Βάλντεκ & Πύρμοντ,  ήταν πρίγκιπας του Βάλντεκ & Πύρμοντ και διοικητής των ολλανδικών δυνάμεων στον Πόλεμο της Αυστριακής Διαδοχής.

## Βιογραφία
Ήταν ο δεύτερος γιος του Φρειδερίκου Άντον Ούλριχ πρίγκιπα του Βάλντεκ &amp;amp; Πύρμοντ και της Λουίζας των Βίττελσμπαχ-Παλατινάτου, κόρης του Χριστιανού Β΄ κόμη του Τσβάιμπρυκεν-Μπίρκενφελντ. Το 1728 ο πατέρας του και ο μεγαλύτερος αδερφός του Χριστιανός Φίλιππος απεβίωσαν, και έτσι έγινε πρίγκιπας του Βάλντεκ & Πύρμοντ.

Οι Βάλντεκ είχαν παράδοση στρατιωτικής θητείας στον Ολλανδικό Στρατό. Ο Γεώργιος Φρειδερίκος πρίγκιπας του Βάλντεκ είχε ήδη ηγηθεί του ολλανδικού στρατού στον Πόλεμο της Μεγάλης Συμμαχίας. Στον Πόλεμο της Αυστριακής Διαδοχής, ο Κάρολος Αύγουστος διορίστηκε διοικητής του Ολλανδικού Στρατού από τους διοικητές των Κάτω Χωρών, ως αντίβαρο στον Γουλιέλμο Δ' πρίγκιπα της Οράγγης, ο οποίος βασιζόταν πλήρως στον κουνιάδο του, τον Γουλιέλμο του Αννοβέρου δούκα του Κάμπερλαντ. Ο ολλανδικός στρατός, υπό τη διοίκηση του Βάλντεκ, ηττήθηκε στη μάχη του Φοντενουά, στη μάχη του Ροκούξ και στη μάχη του Λάουφελντ. Το 1746 ο Κάρολος Αύγουστος έγινε στρατάρχης της Γερμανίας.

## Οικογένεια
Στο Τσβάιμπρυκεν στις 19 Αυγούστου 1741, νυμφεύτηκε την εξαδέλφη του Χριστιανή Ερριέττα των Βίττελσμπαχ-Παλατινάτου (1725–1816), κόρη του Χριστιανού Γ΄ κόμη του Τσβάιμπρυκεν-Μπίρκενφελντ.

Το ζεύγος απέκτησε επτά παιδιά:
* Κάρολος (1742-1756), απεβ. 14 ετών.
* Φρειδερίκος Κάρολος Αύγουστος (1743-1812), πρίγκιπας του Βάλντεκ & Πύρμοντ.
* Χριστιανός Αύγουστος (1744–1798), στρατάρχης στον Πορτογαλικό στρατό.
* Γεώργιος Α΄ (1747–1813), πρίγκιπας του Βάλντεκ & Πύρμοντ. Νυμφεύτηκε την Αυγούστα πριγκίπισσα του Σβάρτσμπουργκ-Ζόντερσχαουζεν.
** Γεώργιος Β΄ του Βάλντεκ και Πύρμοντ.
* Καρολίνα (1748-1782), παντρεύτηκε τον Πέτερ φον Μπίρον, τελευταίο δούκα της Κουρλάνδης & Σεμιγαλλίας.
* Λουίζα (1751–1816), παντρεύτηκε τον Φρειδερίκο Αύγουστο δούκα του Nάσσαου-Ούζινγκεν.
* Λουδοβίκος (1752–1793), σκοτώθηκε στη μάχη κοντά στο Kόρτρεϊκ.

## Παραπομπές


## Αναφορές
*  

## Εξωτερικοί σύνδεσμοι
* 

Κατηγορία:Στρατάρχες της Αυστρίας
Κατηγορία:Πρίγκιπες της Αγίας Ρωμαϊκής Αυτοκρατορίας
Κατηγορία:Οίκος του Βάλντεκ και Πύρμοντ
Λινγκουαγκλόσσα

Η **Λινγκουαγκλόσσα** (ιταλ. *Linguaglossa*, σικελ. *Linguarossa*) είναι δήμος και κωμόπολη της Ιταλίας στην (ισοδύναμη με επαρχία) περιοχή της Μητροπολιτικής Πόλεως της Κατάνιας, στην περιφέρεια της Σικελίας. Η κωμόπολη είναι κτισμένη στη βόρεια πλαγιά της Αίτνας (του μεγαλύτερου και υψηλότερου ενεργού ηφαιστείου σε όλη την Ευρώπη). Ο Δήμος έχει μεσοσταθμικό υψόμετρο 550 μέτρα πάνω από την επιφάνεια της θάλασσας και στο υψηλότερο μέρος του υπάρχει χιονοδρομικό κέντρο, ενώ η κωμόπολη προσφέρει θαυμάσια θέα προς το Ιόνιο Πέλαγος.

Το 2022 ο πληθυσμός του Δήμου ήταν 5.059 κάτοικοι (που αποκαλούνται «Λινγκουαγκλοσσέζι»), έναντι 5.432 κατοίκων το 2001 και 10.052 κατοίκων το 1921. Η έκταση του Δήμου είναι 60,25 τετραγωνικά χιλιόμετρα.

Η ονομασία «Λινγκουαγκλόσσα» είναι ένωση της λατινικής και της ελληνικής λέξεως που σημαίνουν «γλώσσα», αλλά στην πραγματικότητα προήλθε από παραφθορά από τη φράση *lingua grossa*, δηλαδή «μεγάλη γλώσσα», καθώς ο οικισμός, που ιδρύθηκε το 1566, κτίσθηκε πάνω σε μια μεγάλη γλώσσα στερεοποιημένης λάβας της Αίτνας.

## Παραπομπές


## Εξωτερικοί σύνδεσμοι
* Επίσημος ιστότοπος
* Ιστοσελίδα για τον κεντρικό ενοριακό ναό της Λινγκουαγκλόσσα

Λινγκουαγκλοσσα
Ραντούζα

Η **Ραντούζα** (ιταλ. *Raddusa*) είναι δήμος και χωριό της Ιταλίας στην (ισοδύναμη με επαρχία) περιοχή της Μητροπολιτικής Πόλεως της Κατάνιας, στην περιφέρεια της Σικελίας. Το χωριό βρίσκεται σε απόσταση περί τα 130 χιλιόμετρα νοτιοανατολικά του Παλέρμο και περίπου 45 χιλιόμετρα δυτικά της Κατάνιας. Ο Δήμος έχει μεσοσταθμικό υψόμετρο 350 μέτρα πάνω από την επιφάνεια της θάλασσας.

Το 2023 ο πληθυσμός του Δήμου ήταν 2.787 κάτοικοι (που αποκαλούνται «Ραντουζάνι»), έναντι 3.535 κατοίκων το 2001 και 5.199 κατοίκων το 1951. Η έκταση του Δήμου είναι 23,3 τετραγωνικά χιλιόμετρα. Κοντά στο χωριό υπάρχει η μικρή λίμνη Ολιάστρο (*Ogliastro*). Ο Δήμος της Ραντούζα συνορεύει με τους εξής 5 άλλους δήμους: Αϊντόνε, Ασσόρο, Καστέλ ντι Γιουντίκα, Πιάτσα Αρμερίνα και Ραμάκκα.

Η οικονομία του Δήμου βασίζεται στη γεωργία, ιδίως στην παραγωγή δημητριακών, γεγονός που οδήγησε στην προσωνυμία «πόλη των σιτηρών». Κάθε Σεπτέμβριο οι κάτοικοι συγκεντρώνονται στο κέντρο του χωριού για τρεις ημέρες, προκειμένου να γιορτάσουν την παραδοσιακή «Γιορτή των σιτηρών» (*Festa del Grano*), ενθυμούμενοι τις τοπικές παραδόσεις.

## Παραπομπές


## Εξωτερικοί σύνδεσμοι
* Επίσημος ιστότοπος

Ραντουζα
Φιουμεφρέντο ντι Σιτσίλια

Το **Φιουμεφρέντο ντι Σιτσίλια** ή **οι Πουτιτζέντοι** (ιταλ. *Fiumefreddo di Sicilia*, σικελ. *Ciumifriddu* ή *I Putijeḍḍi*) είναι δήμος και κωμόπολη της Ιταλίας στην (ισοδύναμη με επαρχία) περιοχή της Μητροπολιτικής Πόλεως της Κατάνιας, στην περιφέρεια της Σικελίας. Η κωμόπολη είναι κτισμένη στην ακτή του Ιονίου Πελάγους, πάνω στην παραδοσιακή οδό μεταξύ Κατάνιας και Μεσσήνης (και σήμερα η «παλιά και νέα εθνική οδός» Κατάνιας-Μεσσήνης, SS 114 και A18, διέρχονται από εκεί). Πήρε την ονομασία της από τον μικρό ποταμό Φιουμεφρέντο, του οποίου η ονομασία σημαίνει «κρύο ποτάμι» και του δόθηκε επειδή τροφοδοτείται από το λιώσιμο των χιονιών στη Αίτνα. Ο προσδιορισμός «ντι Σιτσίλια» (= «της Σικελίας») δόθηκε στον δήμο για να ξεχωρίζει από τον δήμο και το χωριό Φιουμεφρέντο Μπρούτσιο της Καλαβρίας. Ιστορικά, ο οικισμός δημιουργήθηκε τον 18ο αιώνα γύρω από μια βίγλα του 16ου αιώνα και έγινε ανεξάρτητος δήμος το έτος 1801.

Το 2022 ο πληθυσμός του Δήμου ήταν 8.990 κάτοικοι (που αποκαλούνται «Λινγκουαγκλοσσέζι»), έναντι 5.432 κατοίκων το 2001 και 10.052 κατοίκων το 1921. Η έκταση του Δήμου είναι 60,25 τετραγωνικά χιλιόμετρα και το μεσοσταθμικό υψόμετρό του είναι 62 μέτρα πάνω από την επιφάνεια της θάλασσας. Ο Δήμος του Φιουμεφρέντο συνορεύει, εκτός από το Ιόνιο Πέλαγος, με τους δήμους Καλαταμπιάνο στα βόρεια, Μασκάλι στα νότια και Πιεντιμόντε Ετνέο στα δυτικά. Μεγάλο μέρος του εδάφους του Δήμου του Φιουμεφρέντο είναι πεδινό, ιδίως προς τη θάλασσα, όπου υπάρχει η παραλία Μαρίνα ντι Κοττόνε, που προσελκύει πλήθη θερινών τουριστών. 

Αξιοθέατα στην κωμόπολη είναι δύο ναοί της Παναγίας (*Santissima Maria*) και ο Κόκκινος Πύργος, ένα ρωμαϊκό ταφικό κτίσμα. Επίσης, το Κάστρο των Σκλάβων (*Castello degli Schiavi*), παράδειγμα της επαρχιακής αρχιτεκτονικής του σικελικού μπαρόκ, στο οποίο έγιναν αρκετές λήψεις των αμερικανικών κινηματογραφικών ταινιών ''Ο Νονός'' και *[[Ο Νονός ΙΙ]]*.

## «Αδελφές» πόλεις
Το Φιουμεφρέντο ντι Σιτσίλια είναι «αδελφοποιημένο» από το 2002 με τις μικρές πόλεις Έλσνιτς της Γερμανίας και Ας της Τσεχίας.

## Παραπομπές


## Πηγές
* Bonanno, Giuseppe: *Guida di Fiumefreddo di Sicilia*, εκδ. Bonanno Editore, Acireale 2000, ISBN 88-7796-102-3

Φιουμεφρεντο ντι Σιτσ
Φαιναζόνη

Η **Φαιναζόνη** (INN και BAN; επίσης γνωστή ως phenazone, αντιπυρίνη (USAN), antipyrin, ή analgesine) είναι ένα αναλγητικό (για μείωση του πόνου), αντιπυρετικό (για μείωση του πυρετού) και αντιφλεγμονώδες φάρμακο. Ενώ προηγείται του όρου, συχνά ταξινομείται ως μη στεροειδές αντιφλεγμονώδες φάρμακο (ΜΣΑΦ). Η Φαιναζόνη ήταν ένα από τα πρώτα συνθετικά φάρμακα - όταν κατοχυρώθηκε με δίπλωμα ευρεσιτεχνίας το 1883, οι μόνες συνθετικές ιατρικές αγωγές στην αγορά ήταν η ένυδρη χλωράλη, ένα ηρεμιστικό, η τριμεθυλαμίνη και η ιωδόλη (τετραϊωδοπυρρόλη) , ένα πρώιμο αντισηπτικό. Η φαιναζόνη, ένα από τα πρώτα ευρέως χρησιμοποιούμενα αναλγητικά και αντιπυρετικά, σταδιακά αντικαταστάθηκε στην κοινή χρήση από άλλα φάρμακα, όπως η ασπιρίνη, η παρακεταμόλη και σύγχρονα ΜΣΑΦ όπως η ιβουπροφαίνη. Ωστόσο, εξακολουθεί να είναι διαθέσιμο σε πολλές χώρες είτε ως μη συνταγογραφούμενο φάρμακο είτε ως συνταγογραφούμενο φάρμακο.

## Παραπομπές


Κατηγορία:Μη στεροειδή αντιφλεγμονώδη φάρμακα
Παλαγκονία

Η **Παλαγκονία** (ιταλ. *Palagonia*, σικελ. *Palaunìa*) είναι πόλη και δήμος της Ιταλίας στην (ισοδύναμη με επαρχία) περιοχή της Μητροπολιτικής Πόλεως της Κατάνιας, στην περιφέρεια της Σικελίας. Η κωμόπολη βρίσκεται σε απόσταση 150 χιλιόμετρα νοτιοανατολικά του Παλέρμο και περίπου 35 χιλιόμετρα νοτιοδυτικά της Κατάνιας.

Στα τέλη του 2023 ο πληθυσμός του Δήμου ήταν 15.650 κάτοικοι, έναντι 16.568 κατοίκων το 2001 και 12.099 κατοίκων το 1951. Η έκταση του Δήμου είναι 57,79 τετραγωνικά χιλιόμετρα και το μεσοσταθμικό υψόμετρό του είναι περίπου 200 μέτρα πάνω από την επιφάνεια της θάλασσας. Ο Δήμος της Παλαγκονία συνορεύει με τους εξής 4 δήμους: Λεντίνι, Μιλιτέλλο ιν Βαλ ντι Κατάνια, Μινέο και Ραμάκκα στα δυτικά.

Η Παλαγκονία είναι γνωστή για την καλλιέργεια πορτοκαλιών. Ο κεντρικός ενοριακός ναός (*Chiesa Madre*) της είναι ο Άγιος Απόστολος Πέτρος στην κεντρική πλατεία, αλλά πολιούχος της Παλαγκονία είναι η Αγία Φεβρωνία.

## Παραπομπές


Παλαγκονια
Βραβεία Αμερικανικής Ακαδημίας Κινηματογράφου 2024

Τα **97α Βραβεία Όσκαρ** ήταν μια τελετή που πραγματοποιήθηκε από την Ακαδημία Κινηματογραφικών Τεχνών και Επιστημών (AMPAS) στις 2 Μαρτίου 2025, στο Dolby Theatre στο Λος Άντζελες. Τίμησε τις ταινίες που κυκλοφόρησαν το 2024.

Η εκδήλωση μεταδόθηκε τηλεοπτικά στις ΗΠΑ από το ABC και προβλήθηκε ταυτόχρονα στο Hulu, τα πρώτα βραβεία της Ακαδημίας μεταδόθηκαν με αυτόν τον τρόπο. Ο κωμικός Κόναν Ο' Μπράιεν παρουσίασε για πρώτη φορά την εκπομπή με τον Ρατζ Καπούρ και την Κέιτι Μουλάν να επιστρέφουν ως εκτελεστικοί παραγωγοί.

Οι υποψηφιότητες ανακοινώθηκαν στις 23 Ιανουρίου 2024. Το *[[Emilia Pérez]]* κυριάρχησε με 13 υποψηφιότητες και ακολούθησαν το *[[The Brutalist]]* και το *[[Wicked (ταινία)|Wicked]]* με 10 υποψηφιότητες.  Το *[[Anora]]* κυριάρχησε με πέντε βραβεία, ανάμεσα στα οποία και το Καλύτερης Ταινίας. Άλλοι μεγάλοι νικητές ήταν το *[[The Brutalist]]* με τρία βραβεία, τα **', ''[[Emilia Pérez]]'' και ''[[Wicked (ταινία)|Wicked]]'' με δύο βραβεία το καθένα και τα ''[[Κονκλάβιο (ταινία)|Κονκλάβιο]]'', **', *I'm Not a Robot*, Είμαι Ακόμη Εδώ, *In the Shadow of the Cypress*, *Καμία Άλλη Γη*, *The Only Girl in the Orchestra*, *[[A Real Pain|Αληθινός Πόνος]]* και *[[The Substance: Το Ελιξίριο της Νιότης]]* με ένα βραβείο το καθένα.

## Υποψήφιοι

### Ταινίες με πολλαπλές υποψηφιότητες και βραβεία

## Παραπομπές


## Εξωτερικοί σύνδεσμοι

* 
* 
* Oscars Channel at YouTube (run by the Academy of Motion Picture Arts and Sciences)

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2024
Βέρθη του Τύμπινγκεν

Η **Βέρθη του Τύμπινγκεν**, γερμ.: *Bertha of Tübingen* (π. 1140 – 24 Φεβρουαρίου 1169) έγινε μαργραβίνα του Μπάντεν και της Βερόνας.

## Βιογραφία
Ήταν κόρη του Λούντβιχ, παλατινού κόμη του Τύμπιγκεν.   Παντρεύτηκε τον Χέρμαν Δ΄ μάργραβο του Μπάντεν-Μπάντεν.

## Οικογένεια
Ήταν η μητέρα των:
* Χέρμαν Ε΄ π. 1180 - 17 Ιανουαρίου 1243, μάργραβος του Μπάντεν-Μπάντεν.
* Ερρίκος Α΄ μετά το 1180 - 2 Ιουλίου 1231, μάργραβος του Μπάντεν-Χάχμπεργκ. 

## Παραπομπές


Κατηγορία:Μαργραβίνες της Βάδης